钦定古今图书集成/历象汇编/历法典/第086卷 > 《新法历书二》 > 图
## 钦定古今图书集成/历象汇编/历法典/第086卷 > 《新法历书二》 > 图

其一曰以二腰及间角求底弧及馀角如甲乙丙三角形内丙为钝角甲乙皆锐角设先知甲角〈即间角〉则乙、丙为底，馀弧皆腰也。如甲角为三十度，大腰六十度，小腰止五十度。法于子午圈查距极，〈南北不拘〉六十度之弧，移其限于天顶。次用

过极圈，令距子午圈左或右，而以赤道三十度为限。
末安高弧，东西必依极圈所居方位。令之交极圈距
极限五十度，即《三角》全形定矣。大都子午圈为大腰，
极圈为小腰，高弧为底。因而如前图，得乙丙底，为二
十六度有半。乙角以地平为对弧，在子午圈及高弧
之间，得五十九度有半。所馀丙钝角，欲求其对弧，未
免再移球。故先依高弧于球面上界线，后转极圈，令
交高弧之点正居子午圈下，而并其子午圈起之，以
当天顶。乃复依先界之线安高弧，而以至地平为限，
则此限及子午圈之中弧，即丙馀角之对弧，为一百
八十度。所减存得丙角一百零三度。若用浑仪求之，
线宜界于黄道上，或高弧本位不与黄道遇，即于未
转极圈之先，移高弧于正对地平度，所遇多寡度界
线其上。馀法同前，而所得弧即正丙钝角之对弧也。
其二曰，以二弧及先所得一弧之对角，求馀弧馀角。
如前图设先得甲乙弧六十度，乙丙二十六度半及
丙角一百零三度。法起子午圈，以二十六度半为距
极之限，令之居天顶，则自极至顶，得乙丙弧将秋分。